CELEX: 62016CN0153
Language: el
Date: 2016-03-15 00:00:00
Title: Υπόθεση C-153/16: Προσφυγή της 15ης Μαρτίου 2016 – Ευρωπαϊκή Επιτροπή κατά Δημοκρατίας της Σλοβενίας

20.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 222/3
            
         Προσφυγή της 15ης Μαρτίου 2016 – Ευρωπαϊκή Επιτροπή κατά Δημοκρατίας της Σλοβενίας
   (Υπόθεση C-153/16)
   (2016/C 222/04)
   Γλώσσα διαδικασίας: η σλοβενική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: D. Kukovec και E. Sanfrutos Cano)
   
      Καθής: Δημοκρατία της Σλοβενίας
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               Να διαπιστώσει ότι η Δημοκρατία της Σλοβενίας, επιτρέποντας τη δημιουργία μόνιμου και διαρκούς κινδύνου για το περιβάλλον και την ανθρώπινη υγεία λόγω της μη προσήκουσας αποθηκεύσεως μεγάλης ποσότητας μεταχειρισμένων ελαστικών, της αναμείξεώς τους με άλλα, επικίνδυνα, απόβλητα και της υγειονομικής ταφής τους κατά παράβαση των διατάξεων της οδηγίας περί υγειονομικής ταφής των αποβλήτων, παρέβη το άρθρο 12, περί διαθέσεως των αποβλήτων, το άρθρο 13, περί επεξεργασίας των αποβλήτων τηρουμένης της αρχής της προστασίας της ανθρώπινης υγείας και του περιβάλλοντος, και το άρθρο 36, παράγραφος 1, περί εφαρμογής και κυρώσεων, της οδηγίας πλαισίου για τα απόβλητα, καθώς και το άρθρο 5, παράγραφος 3, στοιχείο δ', της οδηγίας περί υγειονομικής ταφής των αποβλήτων·
            
         
               —
            
            
               Να καταδικάσει τη Δημοκρατία της Σλοβενίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Δημοκρατία της Σλοβενίας επέτρεψε τη δημιουργία μόνιμου και διαρκούς κινδύνου για το περιβάλλον και την ανθρώπινη υγεία λόγω της μη προσήκουσας αποθηκεύσεως μεγάλης ποσότητας μεταχειρισμένων ελαστικών, της αναμείξεώς τους με άλλα, επικίνδυνα, απόβλητα και της υγειονομικής ταφής τους κατά παράβαση των διατάξεων της οδηγίας περί υγειονομικής ταφής των αποβλήτων και των διατάξεων της οδηγίας πλαισίου για τα απόβλητα.